NE ESSÉL FENÉKIG BELÉM

Oly sokáig vártál rám,
most, hogy végre megkaptál,
szállj le rólam már!

Szabadságom jó dolog,
minden csajt meghódítok,
s egy újabb kaland vár.

Szép vagy, jó vagy, de mennem kell,
kösz mindent, de engedj el!
Hidd el, jobban jársz.

Nem vagyok túl házias
- keress egy másik pasast!
Boldogíts már mást.

	Ne essél fenékig belém! (ó, nem érdemes)
	Minek a csalódás. (ez csak ámítás)
	Ne legyél szerelmes belém, jobban jársz (,ha odébb állsz)

Ne kérdezd, hogy milyen volt,
- fogyasztottam alkoholt -
kérdezz inkább mást!

Csodálatos volt az éj,
elbűvült a szenvedély,
de kár, hogy ott voltál.

Reggel, mikor felkeltem,
ott feküdtél mellettem,
de nem emlékszem rád.

Szedd össze a cuccodat,
s ha mész, dobd be a kulcsokat, 
mert utoljára látsz!

	Ne essél fenékig belém! (ó, nem érdemes)
	Minek a csalódás. (ez csak ámítás)
	Ne legyél szerelmes belém, jobban jársz (,ha odébb állsz)

	Jobb lesz, ha odébb állsz!